Հեյլի Ջոել Օսմենթ

Հեյլի Ջոել Օսմենթ (անգլ.՝ Haley Joel Osment, ապրիլի 10, 1988(1988-04-10), Լոս Անջելես, Կալիֆոռնիա, ԱՄՆ), ամերիկացի դերասան։ 
Դերասանուհի և երգչուհի Էմիլի Օսմենթի մեծ եղբայրը։


== Կենսագրություն ==
Հեյլի Ջոել Օսմենթը ծնվել է 1988 թվականի ապրիլի 10- ին Լոս Անջելեսում դերասան Միհայել Յուջին Օսմենթի և Թերեզա Օսմենթի՝ անգլերենի ուսուցչուհու ընտանիքում։ Քույրը հայտնի դերասանուհի և երգչուհի Էմիլի Օսմենթն է։ Նա ոգեշնչել է քրոջը դերասանական գործունեության ընտրման հարցում։ 5 տարեկանում նա դարձել է «Pizza Hut- ի» գովազդային դեմքը։ Շուտով նրան նկատում է հայտնի ռեժիսոր Ռոբերտ Զեմեկիսը։ Նա ընդգրկել է Հեյլիին սենսացիոն «Ֆորեսթ Գամփ» («Forrest Gump», 1994) ֆիլմում, որտեղ նա խաղացել է Ֆորեսթ Գամփի դերը փոքր տարիքում։
«Ֆորեսթից» հետո Հեյլին սկսել է նկարահանվել ֆիլմերում։ Սկզբում եղել է «Սրտի սուտը» («Lies of the Heart», 1994) ֆիլմը, հետագայում «Փոթորիկ ծառուղի» («Thunder Alley», 1994) սերիալը և ևս մի քանի ֆիլմեր։ Նրա կատակերգական ունակությունները երևացել են երիտասարդ տարիքում, և «Փոթորիկի ծառուղի» սերիալից հետո նկարահանվել է ևս երկու կատակերգական սերիալներում։ Նորման Ջուիսոնը Հելիին տվել է առաջին գլխավոր դերը մեծ էկրաններին «Կեղծիք» («Bogus», 1996) ֆիլմում։

 Մինչ «Վեցերորդ զգայարան» ֆիլմը Հեյլին մասնակցել է «Աստղային պատերազմների» շարունակության լսումներին, Էնակին Սկայուոկերի դերի համար։
«Վեցերորդ զգայարանում» (1999) երիտասարդ դերասանի խաղը տպավորվել է դիտողների մոտ։ Նրա Կոուլ Սիրայի հիանալի մարմնավորումը, ով տեսնում է մահացած մարդկանց հօգիները, նրան բերեց Օսկար մրցանակաբաշխությանը 11 տարեկան հասակում և հարգանքի տուրք մատուցել հաղթող Մայքլ Քեյնին
Որոշ ժամանակ անց նա ցուցադրեց նույն հզոր խաղը «Վճարիր ուրիշին» (2000) ֆիլմում, որտեղ նաև նկարահանվել են օսկարի արժանացած դերասաններ Հելեն Հանտը և Քևին Սփեյսին։ 2001 թվականի հունիսի 29- ին թողարկվել է Սթիվեն Սպիլբերգի ֆուտուրիստական «Արհեստական գիտակցություն» (2001) հեքիաթը, որտեղ գլխավոր դերերում նկարահանվել են Հեյլին և Ջուդ Լոուն
Օսմենթը ներկայացել է նաև, որպես կրկնօրինակման դերասան․ նրա ձայնով է խոսում Kingdom Hearts խաղի գլխավոր հերոս Սորան։


== Ֆիլմագրություն ==


=== Սերիալներ ===
1994 թվական — The Larry Sanders Show  — փոքրիկ տղա "The Fourteenth Floor " սերիայում 
1994 թվական — Thunder Alley  — Հարրի Թուրներ 
1995 թվական — The Jeff Foxworthy Show  — Մեթ Ֆոքսորֆի
1997 թվական — Walker, Texas Ranger  — Լուկաս Սիմս «Լուկաս» սերիայում․ մաս 1,2 
1998 թվական — Murphy Brown  —  Ավերի Բրաուն 
1998 թվական — Touched By An Angel — Ջհոն Հենրի «Flights of Angels» սերիայում
1998 թվական — The Pretender  — Դավի Սիմպկինս «Bloodlines» սերիայում
1999 թվական — Ally McBeal  — Էրիկ Սթալլ «Angels and Blimps» սերիայում


== Մրցանակներ և անվանակարգեր ==
Սատուրն
2000 թվական․ Հաղթող․ Լավագույն երիտասարդ դերասան («Վեցերորդ զգայարան»)
2002 թվական․ Հաղթող․ Լավագույն երիտասարդ դերասան («Արհեստական գիտակցություն»)
Օսկար
2000 թվական․ Առաջադրված․ Տղամարդու լավագույն երկրորդական դեր («Վեցերորդ զգայարան»)
Ոսկե գլոբուս
2000 թվական Առաջադրված․ Տղամարդու լավագույն երկրորդական դեր («Վեցերորդ զգայարան»)
Առաջին ալիք «MTV»
2000 թվական
Հաղթող․ Տարվա տղամարդկային ճեղքում («Վեցերորդ զգայարան»)
Առաջադրված․ Լավագույն էկրանի դուետ («Վեցերորդ զգայարան»)
Մրցանակ երիտասարդ արտիստների համար։ Հաղթող, Լավագույն դեր գեղարվեստական ֆիլմում, գլխավոր երիտասարդ դերասան (The Sixth Sense) (2000)
YoungStar մրցանակ, 1999 (Կանադայի համար)
YoungStar մրցանակ, 1997 (Last Stand на Saber River)
Երիտասարդ կատարող Film Award '95 (Forrest Gump)


== Ծանոթագրություններ ==